hu hu zh hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en zh hbs_lat hu hu hu en
QMED HalluStop hallux valgus kezelő | Ortocenter Kft. Szeged
+36 62 252 111 | ortocenterkft@gmail.com
Dr. Kovács Milán – ortopéd – traumatológus szakorvos, sportorvos, sportedző
Dr. Fiszter Ildikó – ortopéd, fizioterápiás, mozgásszervi rehabilitációs szakorvos
Nappal és éjszaka is viselhető korrekciós eszköz, mely segíti a harántboltozat anatómiai helyzetének visszaállítását, ami tehermentesíti a talppárnákat. Az állítható pozíciójú kis hevederek segítségével a nagylábujjat a kívánt pozícióban rögzítheti.
Kategóriák: Késztermékek, Lábkorrekciós termékek Címkék: hallux valgus kezelő, harántboltozat kezelő eszköz, ortocenter, ortocenter szeged, Qmed
QMED Care – Bütyök ellen hatékonyan!
Hallux Valgus (bütyök) kialakulása és kezelése
A bütyök a leggyakoribb ortopédiai elváltozások közé tartozik, minden harmadik embert érint. Okozója a láb statikai egységének megbomlása, elsősorban az alábbi tényezők következtében:
hosszanti boltozat süllyedés (lúdtalp)
magas sarkú, szűk hegyes orrú cipők gyakori viselése
bizonyos láb- és lábszár izmok túlzott feszessége vagy gyengesége (izom diszbalansz)
Lábunkon a hosszanti- és a haránt boltozat kupolát alkotnak, megemelve a belső talpélet, biztosítva a 3 pontos alátámasztást (kisujj és nagyujj lábközépcsont és sarokcsont), a megfelelő talajfogást és elrugaszkodást.
Az egészséges lábfejen a láb az ujjak alapízületének magasságában a legszélesebb és a nagyujj egyenesen előre mutat, párhuzamos a többi lábujjal. Ennek köszönhetően kiválóan betölti a járás során nélkülözhetetlen támasztó és elrugaszkodási funkcióját.
A folyamat úgy kezdődik, hogy a lábfej – a harántsüllyedés miatt – szétterül (széttaposott láb), emiatt az első és második lábközépcsont eltávolodik egymástól. A nagyujj alappercén tapadó erős inak nem rövidülnek meg, ezért az öregujjat alapízületében megtörve, a kettes ujj felé és alá húzzák. Ez egy hosszú folyamat eredménye, melynek során
az ízületre egyre nagyobb és nagyobb nyomást gyakorló cipők fokozott csontnövekedést és kötőszövetes szaporulatot idéznek elő
az ízület oldalán elhelyezkedő nyáktömlő a folyamatos nyomás hatására begyullad
a bőrfelszínen sebek, bőrkeményedés, tyúkszem alakul ki
keresztboltozat süllyedés esetén a második ujj – helyet adva az öregujjnak – kalapácsujj-szerűen deformálódik.
Mindeközben a nagy lábujj támasztó és elrugaszkodási funkciója fokozatosan romlik.
A bütyök kialakulásának stádiumában – amikor a deformálódó ízület pozíciója még manuálisan korrigálható – hatékonyan be lehet avatkozni a folyamat megállítása és megfordítása érdekében:
a megfelelő cipő kiválasztása, mely elegendő helyet biztosít az ujjaknak
a fájdalmas csontos és kötőszövetes szaporulat védelme a további irritációtól
talpbetét viselete, mely alátámasztja a lesüllyedt boltozatokat
lábtorna egy rugalmas gumiszalag segítségével, mely segít meglazítani a nagylábujj körüli kötött izomzatot
a nagyujj tengelyeltérését korrigáló nappali és éjszakai eszköz rendszeres viselete
boka és láb izomegyensúlyának javítása: változatos talajon mezítlábas járás, talpon való helyes gördítés gyakorlása, erősítő- és nyújtó gyakorlatok beépítése a mindennapi életbe
A becsontosodott bütyök kezelése
Ebben a stádiumban a láb anatómiája már erősen károsodott. Ha a bütyök kialakulásához már csontos deformitás is társul, akkor a műtét jelenthet hatékony megoldást. A szakorvos számos műtéttípus közül válogathat, az egyéni igénynek megfelelően. Azokban az esetekben, amikor a műtét már nem jöhet szóba (a beteg életkora, egészségi állapota, komplex lábdeformitások együttléte), a megoldást az egyénre szabott gyógycipő vagy kontaktbetét viselése jelenti. Ebben az esetben nem az anatómiai korrigálás a cél, hanem a fájdalmas pontok teherviselésének a kiiktatása.
Close product quick view×
© Copyright 2012 - Pixel Data | All rights reserved | Ortocenter Kft. Ortocenter Kft.
Az Ortocenter rendelőjében és várójában a jelenleg elérhető leghatékonyabb technológiával biztosítjuk
ügyfeleink, pácienseink biztonságát a vírus- ill. bakteriális légúti fertőzésekkel szemben.